Downloaded from YTS.MX
SISÄLTÄÄ SUKELTAJIEN JA TURVARYHMÄN KUVAAMAA AUTENTTISTA MATERIAALIA
Official YIFY movies site: YTS.MX
OSASSA KOHTAUKSISTA ON KÄYTETTY ARKISTOMATERIAALIA JA REKONSTRUKTIOITA
LONG ISLAND BAHAMASAARET
Alessia, mitä ajattelet kuolemasta?
En ole koskaan miettinyt asiaa. Ihmiset kuolevat, kun kuolevat.
En ajattele kuolemaa. En pelkää kuolemaa
En pidä vapaasukellusta hengenvaarallisena.
20 sekuntia!
KAIKKI ELOKUVAN VAPAASUKELLUKSET ON SUORITETTU ILMAN LISÄHAPPEA
Kymmenen sekuntia.
Viisi, neljä, kolme, kaksi, yksi.
Alessia Zecchini, Italia.
Neljä minuuttia. Maailmanennätysyritys.
No niin, katso minua.
HENGITÄ SYVÄÄN
ROOMA ITALIA
Alessia syntyi iltapäivällä noin kaksikymmentä vaille viisi.
Sinä yönä makasin hereillä sängyssä ja mietin -
vaimoani ja tytärtäni.
Sellaista ei koskaan unohda.
ALESSIAN ISÄ
Jos kaipaa jotain,
sitä ei voi unohtaa.
Tämä on Alessian kouluaine.
"Tuntuuko sinusta joskus, että muut ihmiset, luokkakaverit,
ystäväsi tai vanhempasi eivät ymmärrä unelmiasi?"
Haluan saavuttaa unelmani hinnalla millä hyvänsä.
Haluan olla kuuluisa vapaasukeltaja.
Suurin idolini on Natalia Moltšanova.
Haluan olla maailmanmestari, kuten hän.
Moltšanovalla on yli 40 vapaasukellusennätystä.
Häntä pidetään lajin legendana.
Suuri unelmani nolottaa minua.
Se kuulostaa sellaiselta, minkä voisi kuulla lapsen suusta,
kun häneltä kysytään, mikä hänestä tulee isona.
Vain muutama ihminen ymmärtää unelmani.
Isäni on yksi heistä.
Hän ymmärtää intohimoni mereen ja vapaasukellukseen.
Tekisin mitä tahansa unelmani saavuttamiseksi.
Vain unelma voi kannustaa saavuttamaan tavoitteen.
Mutta sen hinta -
on hyvin korkea.
Alessia ja Steve.
Heillä oli vahva yhteys.
Mikä sai heidät yhteen?
Olen aina uskonut,
että mikään ei tapahdu sattumalta.
Kaiken takana on punainen lanka.
Jokin, mikä johdattaa ihmistä tiettyyn suuntaan.
Alessiasta ja Stephenistä tuli todellinen parivaljakko.
Monin tavoin.
Oli kohtalon johdatusta, että he löysivät toisensa.
Hyväksyin vaarallisen harrastuksen.
STEPHENIN ISÄ
Opin elämään sen kanssa.
IRLANNIN LÄNSIRANNIKKO
Isä, älä nyt!
Älä viitsi!
Olen aina ollut utelias.
Villi luonto, eläimet ja meri kiehtoivat minua.
STEPHEN KEENANIN ÄÄNI
Stephen viihtyi luonnossa.
Lähdimme uimaan auringon noustessa viideltä aamulla.
Sukelsin mereen, snorklasin.
Stephen piteli minua kädestä ja osoitti snorkkelilla kaloja.
"Mikä tuo isoin on? Mikä tuo pienin on?"
"Mikä on harvinaisin valas? Mikä on yleisin valas?"
Kysymyksille ei tullut loppua. "Miksi? Mitä? Missä?"
"Miten usein? Kuinka monta?"
Hänen kiinnostuksensa luontoon syttyi David Attenborough'n ohjelmia.
Olen keskellä Uutta Guineaa.
Tämä on viimeisiä valkoisia alueita kartalla.
Halusin aina olla tutkimusmatkailija.
Ajattelin Amazonia, Kongoa ja Indonesiaa ja mietin, millaista siellä on.
Keenan. Hyvältä näyttää.
Kun Stephen oli teini-ikäinen, lähdin kotoa.
En oikeastaan haluaisi muistella asiaa. Se tuntuu monin tavoin pahalta.
Se sattui Stepheniin. Hänen sydämensä särkyi.
Kun hän oli 17-vuotias, tappelimme siitä,
että hän juopotteli rahansa kaverien kanssa.
Äiti oli huolissaan, alkoiko hän juoda liian varhain.
Stephen mietti, mitä tekisi koulun jälkeen.
Miten hän toteuttaisi unelmansa?
Hänellä ei ollut aavistustakaan.
Kolmetoistavuotiaana tiesin, mitä haluan tehdä.
ALESSIA ZECCHININ ÄÄNI
Lapsena oli vaikea löytää sukellusseuraa.
Kaikki olivat miehiä.
SUKELLUSHARJOITUS ROOMA
Muistan, miten Alessia saapui isänsä kanssa.
Sinisilmäinen pikkutyttö.
Kuulin harvoin hänen puhuvan. Yleensä hän vain nauroi.
ITALIAN MAAJOUKKUE-EDUSTAJA
Ennätykseni oli muistaakseni 100 metriä.
Sen saavuttaminen kesti vuosia.
Tyttö sukelsi 105 metriä.
Silloin on pakko alkaa miettiä asioita.
Mihin tämä oikein päättyy?
Kävimme vapaasukelluskisoissa merellä.
Siellä sukellettiin veneestä kivi vastapainona.
Halusin nähdä, miten syvälle pääsen.
Kun pidättää hengitystä, ymmärtää itsestään monia asioita.
Pääsin 52 metrin syvyyteen.
Hyvä! -Hienoa!
Kun nähtiin, että nuori tyttö sukeltaa niin syvälle,
asia sai paljon julkisuutta.
Sitten keskusjärjestö antoi julkilausuman.
Alle 18-vuotiailta kiellettiin virallisiin kilpailuihin osallistuminen.
Synkimpinä hetkinäni itkin.
Riitelin isäni ja valmentajani kanssa.
Mietin, mitä ihmettä minä nyt teen.
Yleensä bestmaniksi pyytäminen on herkkä hetki kahden ystävän välillä.
Minä kuulin tehtävästäni muilta jätkiltä vasta kuukausien kuluttua.
En tiennyt, mitä tekisin elämälläni.
Olen myös huolissani…
En halunnut jäädä kotikulmille ja asettua aloilleni.
Sitä ei tapahtuisi.
Kuka se siinä!
Vaatii rohkeutta yrittää kuvata häntä.
Sitten äitini sairastui.
Älä pilaa uutta videonauhaa.
Mauralla todettiin syöpä.
Stephenillä ja hänen pikkuveljellään Garylla oli läheinen suhde äitiinsä.
He järkyttyivät asiasta.
He vievät äidin.
Pojista oli äidille paljon iloa.
Maura kuoli niin nuorena.
Stephen koki omakohtaisesti, miten epäoikeudenmukaista elämä voi olla.
Se vaikutti hänen elämänfilosofiaansa.
Elä hetkessä.
Koskaan ei tiedä, mitä tulevaisuus tuo.
Siksi hän halusi nauttia elämästä täysin siemauksin.
Amazon, Kongo ja Indonesia.
Olin aina unelmoinut pääseväni noihin paikkoihin.
Keräsin National Geographic -lehtiä.
Muistan kuvan gorillasta, joka kahlasi turvesuolla.
Kuva oli otettu Pohjois-Kongossa.
Päätin matkustaa Kongoon ja löytää gorillat.
Se oli aika pelottava kokemus.
En ollut koskaan tehnyt mitään vastaavaa.
Mikä nimesi on?
Stephen. Steve!
Stephen? -Kyllä.
Oletko kristitty? -Kyllä.
Irlannissa on… -Protestanttiko?
Ei, katolinen.
Palmuviiniä.
Hyvä.
Hei. Terve. Kauanko hän on ollut kylän kuningatar?
Kuusi vuotta. -Kuusiko? Selvä.
Jään kai yöksi tämän perheen vieraaksi.
Kaikki joen ylittävät sairastuvat kai jokisokeuteen.
Minullakin on kuulemma se nyt. Pitää löytää lääkkeitä.
Vihdoinkin.
Ylitimme juuri Kongon rajan.
Täällä sitä ollaan. -Okei.
Olin unelmoinut matkasta koko elämäni. Olin toteuttanut unelmani.
Se sytytti sisälläni palon tehdä elämästäni jotain erityistä.
Löytääkseni etsimäni minun oli suunnattava syrjäpoluille.
Halusin omistaa elämäni vapaasukellukselle.
Neljä vuotta tuntui pitkältä ajalta,
mutta päätin purra hammasta ja jatkaa.
Moni olisi luovuttanut ja keksinyt itselleen uuden harrastuksen.
Mutta Alessia jatkoi harjoittelua.
Hän jatkoi harjoittelua uimahallissa -
ja merellä.
Kävi selväksi, että hänellä on sisäinen palo.
Paljon onnea vaan
Kun Alessia täytti 18,
hänen uransa räjähti käyntiin.
Hän todisti lahjakkuutensa välittömästi.
Sataviisikymmentä metriä altaassa.
Ensin se tuntui huikealta.
Mutta Ilaria oli vielä parempi.
En tosiaan odottanut tällaista tulosta.
Olin Italian paras.
Alessia oli ainoa, josta oli minkäänlaista vastusta.
Mutta Alessia oli siihen aikaan aivan hillitön tyyppi.
MAAJOUKKUE-EDUSTAJA
Tässä tulee Alessia Zecchini. Hän lähestyy 200 metrin rajaa.
Katsotaan, kääntyykö hän.
Ei, hän nousee ylös.
Hän oli hyvin nuori ja ajatteli kuin teini.
Tappio suretti ja kuohutti häntä.
Se oli tosi rankkaa.
Jos olisin vielä pinnistänyt, minulle olisi käynyt huonosti.
Ilaria Bonin!
Hyvä, Ilaria!
Jos haluaa olla paras -
mutta jää aina hopealle,
se tekee hulluksi.
Se, että joku on parempi,
antaa uutta motivaatiota.
Minun piti kehittyä hurjasti lyödäkseni Italian ennätyksen.
Natalian videoista keksin, miten saavuttaisin tavoitteeni.
Vapaasukelluksessa on tärkeintä rauhoittaa mielensä.
Jos haluaa olla menestyksekäs sukeltaja,
pitää rentoutua eikä vain sokeasti jahdata tavoitetta.
Alessia oppi uuden tavan suhtautua kilpailusuoritukseen.
Hän oli aivan rento.
Riittää. Lopeta jo.
Uskomaton 224 metrin suoritus.
Alessia oli ikionnellinen, kun sai kultamitalin.
Onnittelut tuoreesta Italian mestaruudesta.
Kiitos. Hyvältä tuntuu. Viimeinkin!
Siitä hetkestä alkoi -
syvä ystävyytemme.
Oli aina selvää, että siinä kävisi niin
Alessia oli yliluonnollisen lahjakas vapaasukeltaja.
Uima-allas kävi kuitenkin ahtaaksi Alessialle.
Meri oli hänen todellinen kotinsa.
Stephen luuli, että löytäisi kohtalonsa Afrikasta.
Etiopian poikien seurassa.
Etiopia, Sudan,
Sierra Leone,
Nigeria.
Hän suunnitteli matkansa huolellisesti.
Silti hänellä oli monesti onnea, ettei mitään pahempaa sattunut.
Guineassa kansa nousi presidenttiä vastaan.
Koko aamun on ammuskeltu.
Vähän väliä kuuluu laukauksia.
Hänellä oli ristiriitainen olo.
Hän mietti, pitäisikö hänen seurata kaveriensa esimerkkiä.
Mennä naimisiin. Joillakuilla on jo lapsiakin.
"Jääkö minulta jotain tekemättä? Onko tällainen elämä järkevää?"
Kerran hän kysyi minulta,
olenko pettynyt häneen.
Hän vain reissaa maailmalla -
ja etsii jotain, mitä ei osaa määritellä.
Olen ajatellut perhettä ja ystäviä.
Tämä on kiistatta elämäni synkintä ja kamalinta aikaa.
Oli miten oli.
Huomiseen.
Hän aikoi palata kotiin ja jatkaa perinteistä elämää.
Sitä ennen hän kävisi vielä yhdessä paikassa.
DAHAB EGYPTI
Stephen oli aina rakastanut merta.
Hän piti laitesukelluksesta merellä.
Hän kuuli egyptiläiskaupungista, jota sanottiin sukeltajien mekaksi.
Muistan, miten kuljin rannikkoa pitkin ja kuuntelin merta.
Se paikka antoi minulle toivoa.
Kun Steve oli tullut bussilla Kairosta Dahabiin saakka,
hän heitti laukun huoneeseen ja kysyi, missä baari on.
LAITESUKELTAJA
Seuraavana päivänä hän lähti sukeltamaan. Ystävystyimme.
Tapasimme päivittäin.
Hän rakasti beduiinikulttuuria ja opetteli arabiaa.
Meistä tuli kuin veljiä.
Hän jäi Dahabiin ja elätti itsensä sukellusopettajana.
Saavuin suorittamaan divemaster-kurssia Steven johdolla.
VAPAASUKELTAJA
Hän oli opettajani.
Aloimme liikkua yhdessä päivittäin.
Kävimme tanssimassa.
Dahab oli Stevelle toinen koti.
Hänellä oli oma, pieni talo. Hän viihtyi siellä.
Jossain vaiheessa hän kertoi,
että hän on löytänyt vapaasukelluksen, ja se vasta on jotain.
Steve pyysi minut mukaan vapaasukeltamaan.
Kun sukelsin henkeäni pidätellen,
arkiset ongelmat katosivat kuin taikaiskusta.
Pinnan alla niitä ei ole. Siellä on kaunista.
Steve ihastui vapaasukellukseen.
Etenkin Blue Holessa.
Rannalta voi kävellä suoraan syvyyksiin.
Koralliriutassa on ammottava aukko,
joka suorastaan kutsuu sukeltamaan sinne.
Vedenalainen kaariholvi on kuin kirkossa.
Valitettavasti paikalla on huono maine.
Se on vienyt henkiä.
Tämä on maailman vaarallisin paikka sukeltaa.
Sen uskotaan koituneen yli sadan ihmisen kohtaloksi.
Kuolonuhreissa mitattuna -
Blue Hole on vaarallisempi kuin Mount Everest.
Minun lisäkseni vain harva on vapaasukeltanut sen.
MAAILMANENNÄTYKSEN HALTIJA
Natalia Moltšanova oli ainoa nainen.
Archiin sukeltaminen oli unohtumaton kokemus.
Moltšanovalle sukellus oli avainkokemus.
Hän tajusi olevansa rohkeampi kuin luulikaan.
Hänestä tuli maailman paras.
URHEILUTOIMITTAJA
On tiedettävä, onko valmis sukeltamaan Archiin.
Se on petollinen paikka sukeltaa.
Sieltä on löydettävä ulospääsy.
Jos reittiä ei syystä tai toisesta näe, on oman onnensa varassa.
Jos jokin menee pieleen, sieltä ei pääse pois.
Pään päällä on 30 metrin kivikerros.
Blue Holen lähistöllä -
on muistokiviä siellä kuolleille ihmisille.
Poikaystäväni kuoli Blue Holessa…
VEDENALAISKUVAAJA
…juuri kun olin muuttanut Egyptiin.
Se on vaarallinen, koska se on niin syvä.
Meri on aina meri.
Sen rinnalla emme ole mitään.
Kerroit, että tavoitteesi on…
PODCAST-HAASTATTELU
…olla Natalia Moltšanovan jälkeen toinen nainen,
joka pitää hallussaan lajin kaikkia maailmanennätyksiä.
Kauanko luulet, että siihen menee?
En tiedä.
Se on tietenkin unelmani.
Se on kai jokaisen urheilijan unelma.
Mutta se on tosi vaikeaa.
Natalia Moltšanova, syvyyksien mestari.
Hänellä on yli 40 vapaasukellusennätystä,
joukossaan uskomattomia, kuolemaa halveksuvia tempauksia.
Sukelsin tänään 101 metriä.
Se tarkoittaa 101 metriä alas ja takaisin ylös.
Kaksi kertaa Vapaudenpatsaan korkeus maasta soihtuun.
Natalia oli ensimmäinen nainen, joka vapaasukelsi 101 metriä kilpailussa.
VAPAASUKELLUSTUOMARI
Hän piti ennätystä hallussaan pitkään.
Satayksi metriä oli haamuraja, josta Alessia yritti panna paremmaksi.
Haluan parantaa tulosta parilla metrillä.
Toivon nyt yltäväni reippaasti yli 90 metriin -
ja hätyytteleväni parin vuoden sisällä kolminumeroisia lukuja.
Jokaisella pitää olla unelma, johon hän panostaa kaikkensa.
Kaikki on todellakin mahdollista.
Voitko kuvailla, miltä tuntuu sukeltaa niin syvälle?
Miltä veden paine tuntuu keholla?
Mitä syvemmälle sukellan, sitä enemmän paine keuhkoissani kasvaa.
Lopulta keuhkoni ovat nyrkin kokoiset.
Kolmenkymmenen metrin jälkeen paine alkaa painaa pohjaan.
Se on vapaata putousta.
Minusta se on hienoin vaihe.
Tuntuu kuin lentäisi.
Hiljaisuus on ainutlaatuista.
Kuin olisi maailman viimeisessä hiljaisessa paikassa.
Sukellus on hyppy tuntemattomaan.
Se on kuin huumetta.
Mutta merenpohjaan painuminen voi olla pelottavaa.
Myös vapaasukeltajalle.
On havahduttava syvistä mietteistä.
Todellinen urakka alkaa, kun pitää palata pinnalle.
On uitava 70-kerroksisen pilvenpiirtäjän mitta.
Paineen vuoksi tuntuu kuin uisi vastavirtaan.
Siinä vaiheessa happi on jo loppumassa.
Rehkiminen saa sykkeen nousemaan.
Happi palaa nopeammin.
Pian elimistöllä ei enää ole happea pysyäkseen käynnissä.
Silloin kaikki voi pimetä.
Aivot käytännössä sammuttavat itsensä.
Se ei tarkoita, että aivot tekisivät kuolemaa.
Se on tavallaan turvamekanismi.
Aivot suojelevat itseään sammuttamalla toimintonsa.
Siitä hetkestä on vielä pari minuuttia aikaa,
ennen kuin syntyy aivovaurioita.
Kerran vielä.
Jos ei saa oikeanlaista hoitoa, tila voi heikentyä nopeasti.
Se ei tosiaan ole leikin asia.
Vuosien ajan minä ja Steve yritimme sukeltaa yhä syvemmälle.
Siitä tuli kilpailu. Minä tavoittelin Belgian ennätystä.
Steve tavoitteli Irlannin ennätystä, joka oli 61 metriä.
Kun ryhtyy kilpailemaan, on ylitettävä itsensä.
Steve menetti tajuntansa pari kertaa.
Hän hakkasi päätä seinään eikä suostunut luovuttamaan.
Hän yritti mahdotonta.
Miten syvälle? -Kuuteenkymppiin.
Okei. -Voi paska.
Steve ei koskaan luovuttanut.
Hän tunsi suurta ylpeyttä, kun hänestä tuli Irlannin paras.
Vapaasukelluksen toinen viehätys piilee rajojen ylittämisessä.
Rajojen venyttämisessä.
Vapaasukellus on extreme-laji.
Äärimmäisellä urheilulla voi olla äärimmäisiä seurauksia.
ENNÄTYSYRITYS KREIKKA
Stephen?
Stevellä pimeni pahasti.
Turvaryhmä ei enää tiennyt, mitä tehdä.
Hän miltei kuoli.
Hän ei halunnut, että kukaan kokisi saman.
Hän sai ajatuksen ryhtyä turvasukeltajaksi.
Stevellä oli parhaat lähtökohdat työhön,
koska vapaasukeltajan turvapariksi voi ryhtyä vain toinen vapaasukeltaja.
Laitesukeltajasta ei ole turvapariksi,
koska laitesukeltaja dekompressoi hitaasti nousemalla.
Jos jotain sattuu, on reagoitava nopeasti.
Vapaasukellustapaturmista 99% tapahtuu viimeisen 10 metrin aikana.
Hätätapauksessa varmistamme, ettei sukeltaja niele vettä -
ja viemme hänet pinnalle.
Tehkää tilaa turvallisuussyistä.
Hän teki kovasti töitä saadakseen nimeä.
Teen sen itse.
Jonkin ajan kuluttua Steve pääsi Kalamatan turvatiimiin.
Se oli hänen ensimmäinen suuri kisansa.
AIDA:N MM-KILPAILU 2013 KALAMATA, KREIKKA
Natalian poika Aleksei Moltšanov piti hallussaan miesten maailmanennätystä.
Hän yritti syvemmälle kuin koskaan.
Hänen äitinsä oli katsomassa.
Turvatiimi, pitäkää etäisyys. -Kahdeksankymmentä.
Steve oli pääturvasukeltaja.
Hänen piti sukeltaa syvimmälle.
Stephen sukelsi 30 metriin.
Turvasukeltaja haukkaa happea ja sukeltaa perään.
Jos kaikki sujuu hyvin, sukeltajat nousevat yhdessä.
Turvaparin sukellus ei kestä minuuttia kauempaa.
Steve oli kuitenkin odottanut jonkin aikaa 30 metrissä.
Happi oli loppumassa.
Vauhtia, Aleksei.
3:30 on pitkä aika sukelluksissa.
Andrea, sukella perään.
Tuli ongelmia. -Jep.
Ongelmiako?
Steven lihakset alkoivat supistella.
Hän menettäisi pian tajuntansa.
Hän kuitenkin näki, että Aleksei oli pulassa 40 metrissä.
Päätös piti tehdä välittömästi. Pelastaako Aleksei vai itsensä?
Hengitä, Aleksei. Hengitä.
Hengitä, Alex.
Hengitä. Kaikki hyvin.
Sain vakavia keuhkovammoja.
Äiti kertoi, että Steve pelasti minut.
Olen kiitollinen hänen epäitsekkäästä teostaan.
Tapasimme ensimmäistä kertaa onnettomuuden myötä.
MAAILMANENNÄTYKSEN HALTIJA
Sen jälkeen Steve oli kisojen tähti.
Kaikki tiesivät hänet. Stephen Keenanin.
Hän pelasti maailmanmestarin.
Se kertoo turvasukeltajan rohkeudesta.
Kukaan ei ollut pelastanut kisoissa tajunnan menettänyttä yhtä syvältä.
Se oli sankariteko.
Pelastaakseen Natalian pojan -
turvasukeltajana toiminut Stephen vaaransi oman henkensä.
Treenien kolmas päivä.
Olen tyytyväinen, koska ylitin jo oman ennätykseni.
Sukelsin 88 metriin.
Alessia läheni haamurajaa, sataayhtä metriä.
Hän ei kuitenkaan ollut ainoa.
Mahtava sukellus.
Hanako Hirose Japanista oli varteenotettava kilpailija.
Voitko kommentoida kilpailua?
Tällä kertaa lyön maailmanennätyksen.
Kiitos!
Hanakolla on luontainen yhteys mereen.
Hän on synnynnäinen sukeltaja.
Kun sukellan,
kuvittelen usein, että uin…
JAPANIN MAAJOUKKUE-EDUSTAJA
…kuin valas tai delfiini.
Hanako sukelsi yhä syvemmälle.
Alessian piti vastata haasteeseen.
Alessia Zecchini oli erinomainen.
Hänen sukelluksensa oli kaikin puolin elegantti suoritus.
Hanako ja Alessia kävivät kovaa kilpailua.
Hanako sukelsi varmaotteisesti yhä syvemmälle.
Alessia vastasi haasteeseen.
89 metriä.
90.
92.
93.
Miten syvälle sukelsit?
Yhdeksäänkymmeneenneljään metriin.
Montako metriä? -Yhdeksänkymmentäneljä.
Vau. Zecchinia ei pysäytetä.
Natalia Moltšanova oli hallinnut lajia useita vuosia.
Yhtäkkiä nämä naiset olivat aivan hänen kannoillaan.
Mutta kun ruoskii itsensä äärimmilleen ennätystä tavoitellessaan,
moni asia voi mennä pieleen.
Häntä pidetään eräänä tämän vaarallisen lajin huipuista.
Kyse on vapaasukelluksesta.
Natalia Moltšanova lähti sunnuntaina sukeltamaan ja yksinkertaisesti katosi.
Natalia Moltšanova katosi Espanjan rannikolla.
Hänen ruumistaan ei löydetty.
Moltšanovan poika Aleksei, itsekin huipputason vapaasukeltaja,
kertoi New York Timesille:
"Hän kai jää mereen. Luultavasti hän olisi halunnutkin niin."
Se tuntui epätodelliselta.
Olin järkyttynyt.
Se tuntui surulliselta, koska hän oli niin vahva.
Menetimme Natalia Moltšanovan.
Kunnioittakaamme hänen saavutuksiaan -
ja pidättäkäämme yhdessä henkeä minuutin ajan.
Se järkytti vapaasukelluspiirejä.
Ihmiset tajusivat olevansa hengenvaarassa.
Jos Natalielle, lajin suurimmalle, voi käydä niin,
kaikki ovat aina vaarassa.
Natalian onnettomuuden jälkeen -
aloin ymmärtää lajin vaaroja.
Sukelsin syvemmälle ja syvemmälle.
Ympärillä velloo pimeys. Tuntuu kuin olisi lukkojen takana.
Näkee asioita, joita ei ole olemassa.
Minua pelotti liikaa.
Halusin kääntyä ja palata.
En tuntenut oloani turvalliseksi.
Stephen ajatteli,
että voisi hyödyntää kokemustaan turvasukeltajana -
avaamalla vapaasukelluskeskuksen.
Stephen ja hänen kaverinsa säästivät rahaa.
He rakensivat tilat merenrannalle Dahabiin.
Olen tässä vapaasukellusliikkeeni edessä.
Täällä minä työskentelen.
Hän oli ylpeä kertoessaan asiasta. Hänen liikeasiansa sujuivat viimein.
Hän toteutti unelmaansa.
Olin niin ylpeä hänestä.
Hän oli löytänyt tarkoituksen elämälleen.
Hei, Steve!
Heippa.
On mukavan viileä ilta Dahabin sukelluskeskuksessa.
Tavatessamme minua ujostutti.
VAPAASUKELTAJA
Häntä pidettiin turvasukeltajista parhaana.
Olin kuullut kuuluisan tarinan Aleksein pelastamisesta.
Halusin opettaa vapaasukellusta.
He kysyivät, haluaisinko tiimiin. Tietenkin halusin.
Vastasin somesta.
Steve ei halunnut paistatella julkisuudessa.
Minusta hänet oli pakko nostaa esiin. Kaikki lajin harrastajat tunsivat hänet.
Hänen pitäisi mainostaa itseään.
STEPHEN KEENANIN VAPAASUKELLUSKURSSIT
Stephen tunsi kaikki vapaasukeltajat.
Hän pyysi Aleksei Moltšanovia ja muita kuuluisuuksia pitämään kursseja.
Se houkutteli paikalle vapaasukeltajia.
Koulusta tuli tosi kuuluisa.
Mitä menestys merkitsee sinulle?
Menestys tarkoittaa kai tavoitteiden ja haaveiden toteuttamista.
Asun nyt Egyptissä, missä pidän vapaasukelluskoulua.
Olen kai onnellinen, koska teen sitä, mistä pidän.
Muilla elämänalueilla en ole kai menestynyt yhtä hyvin.
Valitettavasti olen 38-vuotias mies eikä minulla ole lapsia.
Voisi kai sanoa, että siinä suhteessa en ole onnistunut.
Hänellä oli suhteita Dahabissa asuessaan, mutta ne eivät kestäneet.
Hän olisi halunnut rakastua ja elää pitkässä suhteessa.
Saada lapsia.
Osa hänestä kaipasi sitä.
Hänen oli tavattava hyvin erityinen ihminen.
Suurkiitos, että ehdit jutella minulle ja ohjelman kuuntelijoille.
Kiitos. Tämä oli suuri ilo.
Luuletko, että ruoskit itseäsi liikaa yrittäessäsi lyödä ennätyksen?
Se on kenties tyypillistä nuorille urheilijoille.
Ehkä. Varmaankin.
Emme tienneet, että hän tavoittelee maailmanennätystä.
Hän ei kertonut, koska ei halunnut huolestuttaa meitä.
Mitkä ovat lähitulevaisuuden tavoitteesi?
Haluaisin päästä syvemmälle.
Haluaisin maailmanennätyksen. Se on tavoitteeni.
Mikä on seuraava kisasi?
Vertical Blue.
VERTICAL BLUE 2017 VAPAASUKELLUSKILPAILU
Tervetuloa Vertical Blue -kilpailuun Bahamasaarille.
Kisassa on 42 kilpailijaa ympäri maailman.
He tavoittelevat kymmentä kansallista ennätystä.
Vertical Blue on kuin vapaasukelluksen Wimbledon.
Tästä tulee mahtava päivä. Näemme hienoja sukelluksia.
Vain parhaista parhaat saavat kutsun.
Alessia Zecchini. Olen Italiasta.
Kilpailussa on huipputason lääkintä- ja turvatiimi.
Haluatko esitellä turvatiimin?
Varmistan, että turvatiimillä ja urheilijoilla on hyvät välit.
Se on elintärkeää.
Stephen oli kisojen turvallisuuspäällikkö.
Hän vastasi suuren vapaasukelluskilpailun yleisestä turvallisuudesta.
Turvasukeltajat odottavat teitä syvällä ja pinnan tuntumassa.
Syvempi kohtaa teidät 20-40 metrin syvyydessä sukelluksesta riippuen.
Suhtaudumme turvallisuuteen vakavasti Vertical Bluessa.
Ainoa kuolemaan johtanut onnettomuus kisassa…
TAPAHTUMAN PERUSTAJA
…oli amerikkalaisen urheilijan Nick Mevolin kuolema.
Sukellus ei ole läpihuutojuttu.
VAPAASUKELTAJA
Koskaan ei voi tietää, jääkö sukellus viimeiseksi.
Nick tunnettiin siitä, että hän ei antanut itselleen armoa.
Kaikki meni pieleen katastrofaalisin seurauksin.
Hänen keuhkonsa saivat painevaurion.
Painevauriossa keuhkojen verisuonet saattavat revetä,
jolloin ilmatiehyihin vuotaa verta.
Kyse on repeytyneestä kudoksesta,
joka sitten arpeutuu.
Jos vahingoittaa keuhkojaan toistuvasti, vammat kumuloituvat.
Lopulta Nick sai todella pahan painevaurion.
Emme kyenneet pelastamaan häntä.
Tietenkin myös ensihoitajamme pitävät rohkaisevan puheen.
Hyvä on, puhun vain lyhyesti.
Jos arvelemme jonkun olevan vaarassa,
meillä on lupa kieltää sukellus.
HENGITYSTIEHOITAJA
Kehotan heitä palaamaan kotiin.
Nousemaan koneeseen ja palaamaan perheensä luo.
En halua, että 40-vuotias sukeltaja joutuu happiletkuihin,
koska on tuhonnut keuhkonsa.
Kilpailussa haetaan merkki,
joka on kiinnitetty pohjalevyyn kohdesyvyydessä.
Hän ottaa merkin esiin.
Valkoinen kortti merkitsee täydellistä suoritusta.
Jee!
Jos sukeltaja tarvitsee apua tai menettää hallinnan, pinnallakin,
hänet diskataan. Se on punainen kortti.
Kisoissa sukeltaja saa kahden viikon aikana kuusi yritystä.
Se on hyvin yksinkertaista. Syvimmälle sukeltanut voittaa.
Minulla on niin monia tavoitteita.
Pääasia on maailmanennätys. Se on tosi tärkeää minulle.
Oli selvää, että Alessia tavoitteli maailmanennätystä.
Hän aikoi venyttää rajojaan.
Ikävä kyllä Alessia pelkäsi pimeää.
Vertical Blue järjestetään romahtaneessa luolassa.
Siellä tuntee leijuvansa avaruudessa.
Hän on palaamassa.
Stephen Keenan, joka vastaa syvän pään turvallisuudesta,
sukeltaa häntä vastaan.
ENSIMMÄINEN ALESSIAN KUUDESTA SUKELLUKSESTA
Hienoa, Alessia.
Hengitä. -Hengitä.
Hengitä, hengitä.
Kaikki hyvin.
Ei hätää.
Tuomarit neuvottelevat.
Olen pahoillani, Alessia. Punainen kortti.
ALESSIAN TOINEN SUKELLUS
Hengitä. -Pitäkää hänen päänsä ylhäällä.
Kannatelkaa häntä vain.
Kannatelkaa päätä.
ALESSIAN KOLMAS SUKELLUS
Hengitä.
Kannattele häntä. Pää ylös.
Pää ylös. Onko kaikki hyvin? Kannattele häntä.
ALESSIAN NELJÄS SUKELLUS
Alessia teki kaikkensa.
Hän menetti tajuntansa useita kertoja.
Monet vapaasukeltajat paheksuivat hänen itsepäisyyttään.
Tutkin, onko Alessialla painevaurioita.
Kysyin, yskiikö hän verta. Hän vastasi kieltävästi.
Ja -
rehellisesti sanottuna en uskonut.
Kuulehan.
Et voi enää tehdä noin.
Et täällä.
Haluan, että onnistut. Siksi haluan, että mietit tulevaisuuttasi.
Sinun pitää hillitä itsesi.
Sanoimme, ettei hän saa sukeltaa pariin päivään.
Hän suuttui ja lähti uimaan lahden yli.
Hän oli juuri menettänyt tajuntansa. Emme halunneet, että hänelle käy mitään.
Alessia!
Sellainen käytös ei tuonut hänelle lisää ystäviä.
Joidenkuiden mielestä -
Alessia reagoi typerästi.
Alessia oli kiivasluonteinen, ja sen kyllä huomasi.
Miksi sinä noin suutuit? Alku vain meni huonosti. Rauhoitu.
Sivusta huudeltiin,
että hänestä ei ollut sukeltamaan niin syvälle.
Nettitrollit kritisoivat häntä rankasti.
Hei. Tein tämän videon vakuuttaakseni, että olen kunnossa -
ja kumotakseni Facebook-huhun, jonka mukaan pyörryin 20 metrissä.
En kärsi painevaurioista.
Sukellus sujui kaiken kaikkiaan hyvin. Pyydän, ettette kirjoittaisi valheita.
Pää on neutraalissa asennossa. Se ei saa roikkua.
Kieli ja nesteet voivat valua kurkunpäähän ja aiheuttaa lisää kouristuksia.
Aamuisin kävimme läpi jokaisen sukeltajan.
Hän pyörtyi muttei muistanut sitä. Hä muisti vain nousseensa pintaan.
Stephen oli erinomainen tunnistamaan vaarassa olevat sukeltajat.
Hän tutki heitä ja näki heidän heikkoutensa.
Hän sanoi, ketä on pidettävä silmällä, ja oli aina oikeassa.
Se oli pelottavaa.
Alessia sai Stephenin repimään hiuksiaan,
koska hän havaitsi Alessian kaikki pienet virheet,
jotka todennäköisesti aiheuttivat tajunnan menetyksen.
Kilpailutauolla Stephen alkoi treenata Alessian kanssa.
ALESSIAN ENSIMMÄINEN TREENIPÄIVÄ STEPHENIN KANSSA
ALESSIAN TOINEN TREENIPÄIVÄ STEPHENIN KANSSA
Hengitä.
ALESSIAN KOLMAS TREENIPÄIVÄ STEPHENIN KANSSA
Onko kaikki hyvin? -Kaikki hyvin.
Luotin häneen välittömästi.
Tiesin, että kukaan muu ei voisi valmentaa minua.
Onko kaikki hyvin?
Suurimman vaikutuksen tekivät hänen silmänsä.
Ne olivat niin siniset, siniset kuin meri.
Hänen katseensa riitti. Ennen sukellusta katsoimme toisiamme.
Se antoi minulle voimaa.
Kun Stephen oli mukana, tunsin oloni turvalliseksi pimeydessä.
Turvasukeltajan ja urheilijan välille tuntuu kehittyvän erityinen suhde.
Esimerkiksi Alessia haluaa sinut mukaan jokaiselle syväsukellukselle.
Se on hyvin tärkeää. Vapaasukellus on psykologinen laji.
Moni pikkuseikka voi vaikuttaa sukellukseen.
Jos sukeltaja haluaa tuntea olonsa turvalliseksi,
hän sukeltaa mielellään tutun parin kanssa.
Hän tietää, että turvasukeltaja tuntee hänen tyylinsä, tahtinsa ja tapansa.
Seikat, jotka turvapari tuntee.
Suhde ei rajoittunut vain vapaasukellukseen.
Joidenkuiden välillä on sanaton ymmärrys. Ei tarvita sanoja tai aikaa.
Näin, että jokin yhdisti heitä.
Ensimmäiseksi nostit kätesi ja olit…
Voi luoja.
KILPAILUN VIIMEINEN VIIKKO
ALESSIALLA ON KAKSI SUKELLUSTA JÄLJELLÄ ME:N SAAVUTTAMISEKSI
Pahimmat kilpailijasi ennätyksen saavuttamisessa ovat japanilaisia.
Pelkäätkö heitä? -Pelkään kyllä japanilaisia vastustajiani.
Sata metriä. Se oli kova luku.
Japanin ennätys.
Minua hermostutti.
Stephen tarttui minua tukevasti hartioista.
Muistan, miten hän sanoi: "Kaikki hyvin. Olet turvassa nyt."
Toinen turvasukeltaja. Molemmat turvaparit ovat nyt vedessä.
Hän hidastaa hieman.
HANAKO YRITTÄÄ TOISENA NAISENA SUKELTAA SATAAN METRIIN
Sieltä hän tulee.
Kaikki hyvin.
Ja tuomarien päätös on: valkoinen kortti!
Hanako Hirose Japanista.
Natalian jälkeen ensimmäinen nainen, joka sukelsi kilpailussa sataan metriin.
Se oli mahtava sukellus.
Kun Hanako ylitti 100 metrin haamurajan,
Alessia oli kuin tulisilla hiilillä.
ALESSIA YRITTÄÄ UUTTA MAAILMANENNÄTYSTÄ (102 METRIÄ)
Stephen Keenan on vastassa.
Neljäkymmentä metriä.
Sieltä hän tulee.
Ensimmäinen turvapari. -Hän kohtaa ensimmäisen turvaparin.
Pidetään peukkuja Alessialle.
Hengitä.
Anna mennä.
Kaikki hyvin.
Jee!
Pysyttele ylhäällä!
Pysy ylhäällä!
Hänellä on merkki!
Pysy ylhäällä, Alessia.
Ja tuomarit sanovat:
valkoinen kortti!
Se oli upeaa. Olimme ällikällä lyötyjä. Jestas sentään.
Pyörtyi kolmesti ja teki sitten maailmanennätyksen.
Siis mitä helvettiä?
Iloitsimme Alessian puolesta. Se oli hänelle kaikki kaikessa.
Oli ihanaa halata Steveä sukelluksen jälkeen.
Se tuntui fantastiselta.
Olen tänään ikionnellinen. Saavutin pitkäaikaisen unelmani.
No niin, Alessian malja!
Tsau. -Tsau, Ale. Oletko tyytyväinen?
Todellakin!
Tiedätkö, että olit mahtava? -Tiedän!
Mitä mietit nyt?
Olen onnellinen. Näytin kaikille Vertical Bluessa.
Kun alkaa tavoitella -
maailmanennätyksiä,
rima nousee todella korkealle.
Silloin tapahtuu huolestuttavia asioita.
Lopuksi kilpailijat ilmoittavat minulle, miten syvälle yrittävät vielä sukeltaa.
Vapaasukelluksessa ilmoitukset ovat salaisia.
Tarkoitus on ilmoittaa, mihin turvallisesti pystymme.
Mukana on strategiaa ja sakinpeluuta.
Jos ilmoittaa liian kovan tavoitteen, siitä ei välttämättä selviydy.
Jos tavoite on liian matala, joku muu voi viedä voiton.
Päätös on tosi vaikea.
Olisi ikävää epäonnistua ja saada punainen kortti.
Se on -
vaikeaa.
VIIMEINEN KILPAILUPÄIVÄ
Olet puhunut rajoista. Missä menee Alessia Zecchinin raja?
En usko, että rajaa on olemassa. Raja menee siinä, missä päätän lopettaa.
Tervetuloa takaisin kisoihin.
Tästä voi sukeutua suuri päivä vapaasukelluksen historiassa.
Seurassamme on isäntämme, sukeltaja William Trubridge.
Kertoisitko, mitä odotat erityisesti naisilta?
Eeppistä suoritusta. Tuskin olemme nähneet tällaista lajin historiassa.
Heillä tuntuu riittävän paukkuja. Voinemme odottaa lisää huippusuorituksia.
Luvassa on jotain vieläkin jännittävämpää. On ilmoitettu uusi maailmanennätysyritys.
Viisi, neljä, kolme, kaksi, yksi.
HANAKO YRITTÄÄ UUTTA MAAILMANENNÄTYSTÄ (103 M)
Hanako Hirose yrittää tehdä historiaa -
ja parantaa metrillä maailmanennätystä 103 metriin.
Hän on jo alle 90 metrissä.
Ja… -Sata metriä.
Sata metriä!
Touchdown!
Japanin Hanako Hirosen tilanne: 103 metriä!
Tsemppiä, Hanako.
Selviydy takaisin pinnalle.
Kaksi neljäkymmentäviisi.
Sukelluksissa tällä hetkellä Japanin Hanako Hirose,
joka yrittää 103 metrin maailmanennätystä.
Kaikki hyvin.
Hänellä on merkki!
Valkoinen kortti!
Hanako teki puhtaan suorituksen.
Maailmanennätys. 103 metriä, puhdas suoritus. Upeaa.
Se, joka ensimmäisenä tekee puhtaan suorituksen,
sälyttää lisää paineita seuraavalle kilpailijalle.
Se, joka heti tuollaisen jälkeen joutuu yrittämään uutta ennätystä,
on vaikean tehtävän edessä.
10 sekuntia.
Viisi, neljä, kolme, kaksi, yksi.
ALESSIA YRITTÄÄ PARANTAA HANAKON MAAILMANENNÄTYSTÄ METRILLÄ
Alessia Zecchini, Italia.
Maailmanennätysyritys: 104 metriä.
Netissä voi nähdä koko kisan striimattuna.
Päivän viimeinen maailmanennätysyritys.
Kun näkee Alessian laskeutuvan syvyyksiin,
moni asia alkaa huolestuttaa.
Tsekkaisitteko kaikuluotaimen?
Pintayksikkö, tarkistakaa kaikuluotain. -Ei signaalia. Voiko joku tarkistaa?
KAIKULUOTAIN KADOTTAA ALESSIAN 80 METRISSÄ
Alessian pitäisi olla 80 metrissä. -Ei signaalia.
Kaikuluotaimen avulla nähdään, onko sukeltaja pysähtynyt.
Kaikuluotaimessa on häiriöitä.
ALESSIA ON LIIAN SYVÄLLÄ TURVASUKELTAJILLE
Kaksi minuuttia kulunut.
Kahdeksankymmentä. -Emme tiedä.
Emme tiedä. -Hän on kunnossa.
Sukellusaika on nyt 2:15. -2:15, 70 metriä.
Hänen pitäisi olla jo nousemassa pintaan.
Ensimmäinen turvasukeltaja.
STEPHEN SUKELTAA ETSIMÄÄN ALESSIAA
Siinä hän on.
Kaikki hyvin.
Siinä hän on!
Hän nousi pimeyden syövereistä.
Tuomarit neuvottelevat. Hänellä on merkki.
Emme tiedä, mitä tapahtuu, mutta merkki löytyy.
Maailmanennätys, 104 metriä!
Hän vain nousi pintaan ja löi kaikki ällikällä.
Alessia teki maailmanennätyksen ja hiljensi varmaan monet epäilijät.
Oli selvää, että Alessia oli kuin luonnonvoima.
Hän oli tullut jäädäkseen.
Tein uuden maailmanennätyksen, 104 metriä. Olen niin onnellinen.
Kiitos kaikille. Fantastinen juttu. Riittää. Tsau!
Ensimmäisellä sijalla -
uskomattomat 104 metriä sukeltanut ja uuden maailmanennätyksen tehnyt -
Alessia Zecchini!
Alessia rutisti Stepheniä.
Stephen todella uskoi häneen.
Stephen näki Alessiassa jotain, joka sai hänet uskomaan tähän.
Stephen ei hetkeäkään epäillyt Alessian kykyjä.
Annetaan aplodit Alessia Zecchinille!
Hei, Alessia. -Hei.
Tervetuloa. -Kiitos.
Olet kaunis, lahjakas, nuori. Sinulta ei puutu mitään.
Yhdeksän mm-kultamitalia, neljä hopeaa, yksi pronssi.
Ja se kuuluisa ennätys, josta olet kaikkein ylpein.
Kaulakorusikin kertoo 104 metrin maailmanennätyksestä.
Onko sinulla muita tavoitteita?
Senkin jälkeen, kun hänestä tuli syvimmälle sukeltanut nainen,
Natalia oli hänen inspiraationlähteensä.
Natalian lukuisat saavutukset innoittivat Alessiaa.
Yksi oli vielä saavuttamatta.
Dahabin Arch.
Moni uskoi, että hänestä ei olisi siihen.
Hän halusi todistaa itselleen ja muille, että pystyisi siihen.
Kävi ilmi, että Stephen halusi valmentaa häntä Dahabissa.
Alessian ja Stephenin välillä oli ainutlaatuinen yhteys.
PAIKALLA
KIRJOITTAA…
HEI, STEPHEN! MITEN MENEE?
MISSÄ PÄIN MAAILMAA MENET?
HEI, MESTARI! PALASIN DAHABIIN
TULETKO TREENAAMAAN KANSSANI?
LOISTOIDEA
JES! TUSKIN MALTAN ODOTTAA!
Stephen kertoi hakevansa Alessian lentokentältä.
"Katso, mitä tein", hän sanoi ja otti esiin kyltin,
johon oli kirjoitettu "Alessia".
Stephen oli innoissaan ja onnellinen.
Hän halusi kaiken olevan valmiina, kun Alessia saapui.
En ole vielä kertonut, missä olemme. Olen Dahabissa treenaamassa.
Täällä on kaunista.
No niin, kaikki on valmista. Pakkaamme tavaroita sukelluskeskuksessa.
Sitten lähdemme merelle. Esittelen teille Blue Holen.
Stephen vaikutti minuakin innostuneemmalta.
Se tuntui tosi söpöltä.
Aika tyhmän näköistä.
Mutta me molemmat vähän ujostelimme.
Näkisimme ensimmäistä kertaa, kun joku sukeltaa Archin läpi.
Oli tosi jännittävää olla mukana sukelluksessa.
Treenaisimme yhdessä.
"Jestas", mietin, saisin treenata Alessian kanssa.
Hän saapui kinkkuleivän ja kokistölkin kanssa.
PIdin hänestä välittömästi.
Okei, Alessia. Jaloillesi.
Tiesin, että hän oli juuri tehnyt maailmanennätyksen.
Kerran hän ylsi treeneissä samaan suoritukseen.
Oli innoittavaa,
miten joku sukelsi syvyyksiin, joista saatoin vain haaveilla.
VAPAASUKELLUSVALMENTAJA
Stevekin sanoi, että Alessia saa sen näyttämään helpolta.
Mutta sellainen Alessia oli.
Alessia ja Steve olivat aina yhdessä.
Steve valmensi häntä Archia varten.
Viikkojen ajan he juttelivat treenien jälkeen.
Stephen kävi kaiken läpi ja neuvoi, mitä tehdä seuraavaksi.
Uusi ilta Dahab Freediversissa.
He olivat joka ilta yhdessä.
Sano hei.
Hei.
Moikatkaa.
Hei.
Se oli upea kesä.
Heillä oli erityinen yhteys.
He sopivat toisilleen.
Simon, myöhäiset synttärionnittelut. Toivottavasti oli hyvät bileet.
Sori, minä tässä vain onnittelen. Tai itse asiassa on joku muukin. Hetkinen.
Hyvää syntymäpäivää!
Stephen rakasti aavikkoa.
Yhteinen onnemme oli mahtavaa.
Mietimme, että tästä voi syntyä jotain erityistä.
Aiomme voittaa maailmanmestaruuden.
Aiomme tehdä maailmanennätyksiä.
Ja tämä uskomaton nainen -
voittaa maailmanmestaruuksia.
Taatusti.
Vietimme illan yhdessä. Se oli viimeinen iltamme.
Muistan, miten Stephen sanoi Alessialle:
"Olet Natalian jälkeen ensimmäinen nainen, joka sukeltaa Archin läpi."
Käskimme Stepheniä pitämään hyvää huolta Alessiasta.
Hänhän oli turvasukeltaja ja sanoi tietenkin:
"Jättäkää se minun huolekseni."
22. HEINÄKUUTA 2017
Keskustelemme nyt etukäteen sukelluksesta.
Tässä on valmentajani Steve ja joukko muita urheilijoita.
Pian hyppäämme veteen.
Laitan varusteet valmiiksi.
Olemme valmiita sukellukseen.
Steve pyysi minut valokuvaajaksi.
Otin kuvia turvasukeltajien käskynjaosta.
Steve kävi läpi jokaisen yksityiskohdan. Kaikki tiesivät tehtävänsä.
Alessia sukeltaisi köyttä pitkin 52 metriin,
menisi sisään Archiin ja uisi vaakatasossa 30 metrin matkan.
Hän saapuisi Archin toiselle laidalle seuraten keskellä kulkevaa turvaköyttä.
Steve odottaisi häntä köyden päässä.
Natalialla oli apunaan monoräpylä.
Alessia valmistautui sukeltamaan ilman monoräpylää,
mikä on vaikein tapa.
Ehkä hän halusi osoittaa olevansa parempi kuin vapaasukeltajista parhain.
Kaikki oli ajoitettu.
Harjoitusten perusteella he tiesivät, miten kauan kestää laskeutua 52 metriin -
ja miten kauan uida 30 metrin vaakamatka.
Lähtölaskenta varmisti, että Steve olisi paikalla Alessian saapuessa.
Sukelsin kameroineni kahden apusukeltajan kanssa kuvaamaan sukellusta.
Alessian sukellettua tehtäväni oli pidellä köyttä.
Odottaisin, että hän saapuu pohjaan. Sukeltaisin pari metriä.
Ellei häntä kuuluisi takaisin, työni olisi tehty.
Kun Alessia ui Archiin,
hän löytäisi toiselta puolelta köyden, jota pitkin nousisi pinnalle.
Viisi, neljä, kolme, kaksi, yksi, nolla.
Näimme Alessian sukeltavan.
Tuntisin köydestä, milloin hän on pohjalla.
Kun hän päästäisi irti köydestä, näyttäisimme merkin,
jotta muut turvasukeltajat tietäisivät hänen uineen Archiin.
Silloin Steven oli määrä sukeltaa.
Kymmenen sekuntia.
Aloitin Steven lähtölaskennan.
Viisi, neljä, kolme.
Hän pyysi laskemaan vielä 10 sekuntia.
En ymmärtänyt, miksi hän teki niin. Kaikki oli sujunut aikataulun mukaisesti.
Ehkä hänen sykkeensä oli koholla ja hän halusi valmistautua vielä hetken.
En tiedä, koska en voinut kysyä sitä. Hän valmistautui sukeltamaan.
Kesti vielä hetken, ennen kuin hän antoi merkin.
STEPHEN ALOITTAA SUKELLUKSEN 20 SEKUNTIA SUUNNITELTUA MYÖHEMMIN
ALESSIA UI ARCHIN LÄPI 10 SEKUNTIA SUUNNITELTUA AIEMMIN
Alessia on poistumassa Archista, mutta Steve ei ole paikalla.
Alessia ei näe köyttä.
Hän ui väärään suuntaan.
Alessia ei tajunnut, että hän oli jo ulkona.
STEPHEN ON 30 SEKUNTIA MYÖHÄSSÄ NÄHDÄKSEEN ALESSIAN
Toinen käteni on köydellä.
Odotan nykäystä, joka kertoo, että he ovat nousemassa pintaan.
Nykäystä ei kuulu.
Alan huolestua.
Ehkä Alessia oli uinut odotettua hitaammin.
Odotetaan vielä hetki.
Heidän olisi pitänyt olla nousemassa ylös, kun uimme toiselle puolelle.
Tiesin, että jokin oli vialla.
Aikaa on kulunut liikaa.
Jokin on pielessä.
Alessian on noustava pintaan välittömästi.
Hän ei tiedä olevansa täysin väärässä paikassa.
Sitten Steve päästi äkkiä köydestä irti.
Olin laitesukeltaja. En voinut mitään.
Olin hyvin kaukana.
Osasin vain huutaa.
Erotin syvyyksissä köyden pään.
Siellä ei ollut ketään.
Emme näe heitä.
Yritän äkkiä keksiä jotain. Ehkä virta vei heidät.
Etsintäaluetta pitää laajentaa reilusti.
Kolmenkymmenen metrin päässä snorklasi lauma turisteja.
Etsimme sukeltajaa hädin tuskin uimataitoisten sekamelskasta.
Etsin kaikkialta. Heitä ei näkynyt.
Päätin palata katsomaan, ovatko he pinnalla.
Selitystä ei ollut.
Uin niin nopeasti kuin kykenin.
Minun oli nähtävä,
ovatko he elossa.
Ensimmäisten metrien aikana kaikki tuntui sujuvan normaalisti.
Sitten saavuin Archiin.
Muistan, että uiminen tuntui raskaalta.
Tuli ongelma.
Steve ei ollut paikalla. Eikä köysi.
Yritin vain seurata riuttaa -
ja etsiä katseellani köyttä.
Tajusin kuitenkin, etten löytäisi sitä.
Olin tehnyt virheen.
Yhtäkkiä näin Steven edessäni.
Muistan, että hän tarttui käsistäni.
Hän veti minut pinnalle.
En muista ensimmäisiä sekunteja pinnalla.
Jonkin ajan kuluttua katsoin ympärilleni mutten tajunnut mistään mitään.
Steven kasvot olivat vedessä.
Huusin Alessialle: "Käännä hänet oikein päin!"
En ymmärtänyt, että Alessia oli pyörtynyt.
Kun aloin huutaa, ja minä todellakin huusin,
Alessia virkosi ja toimi välittömäsi.
Ehkä olisin voinut tehdä enemmän.
Jos olisin ollut tajuissani. En tiedä.
Jos on yksin ja tajunta pimenee, on käännyttävä selälleen. Muuten kuolee.
Steve todennäköisesti varmisti ennen pyörtymistään,
että Alessia olisi asennossa, jossa tämä selviäisi.
Sillä uhalla, että hukkuisi itse.
Pahinta on, ettemme voineet tehdä mitään. Emme voineet pelastaa häntä.
Stephen pelasti minut, mutta minä en kyennyt pelastamaan häntä.
Hän oli sankari loppuun asti.
Viimeisestä valokuvasta näkee,
että Steve uhrasi henkensä Alessian puolesta.
Sukelsin majakan luona.
Itse asiassa tuolla noin.
Kun palasin sukellukselta,
vilkaisin puhelintani.
Minulla oli yhä sukelluspuku päällä.
Ihmettelin puhelimen ruutua. Vastaamattomia puheluita oli varmaan 50.
Sain puhelun.
Stevelle oli käynyt jotain.
Ja…
Se… Häntä ei voitu elvyttää.
Ensimmäiseksi kirosin, etten ollut paikalla.
Ajattelin, että olisin voinut pelastaa hänet.
Hän ajatteli Alessiaa, ei itseään.
Todennäköisesti hän ymmärsi, että jompikumpi kuolee.
Stephen ei halunnut, että se on Alessia.
Antaisin oman henkeni.
Oman henkeni Stephenin puolesta.
Hän ei olisi antanut itselleen anteeksi, jos ei olisi pelastanut Alessiaa.
Kuulkaa kaikki.
Sukellamme syvyyteen, jossa tuntuu -
hyvältä laskea kukat.
Kiitämme ihanaa ihmistä, joka oli osa elämäämme.
Ajattelemme positiivisia ajatuksia, joita Stephenillä riitti meille kaikille.
Stephenin läheiset pitivät vedenalaisen muistotilaisuuden.
He pidättivät hengitystä 39 sekuntia, mikä kuvasi Stephenin elinvuosia.
Täällä ei ollut koettu kuolemaa,
joka olisi liikuttanut täkäläisiä yhtä syvästi.
Siellä oli satoja ihmisiä. Kaikki saapuivat.
Miten yksi ihminen voi koskettaa niin monia?
Hän taisi olla aika erityinen kaveri.
Osa surusta on itsekkyyttä.
Itsekäs suru saa minut kaipaamaan häntä. Minä kaipaan häntä.
Kaipaan sitä, ettei hän tullut kotiin.
Kaipaan häntä elämääni.
Minua kuitenkin lohduttaa se, miten hän eli elämänsä.
Hän oli aika rohkea.
Masai-tasangot.
Olemme aivan yksin.
Jebel Toubkal. Kiva vuori Pohjois-Afrikassa.
Stephen etsi koko elämänsä jotain.
Tein sen!
Hän oli löytänyt jotain, mitä rakasti,
ja jonkun, joka jakoi hänen unelmansa.
Alessia ja meri.
Muuta hän ei tarvinnut.
Hän on aina oleva kanssani.
Muistan hänen silmänsä.
Yritän muistaa kaiken, minkä hän kertoi minulle.
Elä ja ole onnellinen.
Usko itseesi.
Nauti elämästä täysin siemauksin.
Jooko? Pus.
Yritän muistaa hänen halauksensa.
Hän sai minut ymmärtämään, miltä aito halaus merkitsee.
Halauksesta tunsin, miten paljon hän välitti minusta.
Aistin kaikki tunteet, jotka voisimme jakaa.
Hän antoi henkensä -
Alessian puolesta.
Sellainen tuska ei katoa.
Ihminen jatkaa elämäänsä.
Mutta haava ei koskaan parane.
Hän on aina oleva sydämessäni.
Hän on kanssani ikuisesti.
Haluan, että hän kulkee kanssani loppuelämäni.
STEPHENIN KUNNIAKSI ALETTIIN JAKAA KEENAN-PALKINTOA TURVASUKELTAJILLE,
JOTKA ESIMERKILLISELLÄ TAVALLA PITÄVÄT HUOLTA SUOJATEISTAAN.
STEPHENIN KUOLEMAN JÄLKEEN -
ALESSIA ON TEHNYT 23 MAAILMANENNÄTYSTÄ ALTAASSA JA MERESSÄ
HÄN OMISTAA JOKAISEN ENNÄTYKSENSÄ STEPHENILLE
OMISTETTU STEPHEN KEENANIN, NATALIA MOLTŠANOVAN,
NICK MEVOLIN, CARLA HANSONIN JA SAYURI KINOSHITAN MUISTOLLE
Tekstitys: Ilkka Salmenpohja